Sílvia Pérez Cruz | Tipografía La Moderna
Mononcle, 27/02/2018
El proper dissabte, 03.03.18, Sílvia Pérez Cruz presenta, al Teatre Calderón d’ Alcoi, el seu darrer disc Vestida de Nit. Aquest treball pren el títol de l’havanera composada pels seus pares, i conté versions de temes de diferents estils i idiomes, com és habitual en el seu repertori, que conformen la memòria d’un cançoner propi i, a la vegada, comú a molts de nosaltres.
Acompanyada per un quintet de corda, a diferencia del granada, amb Refree, les cançons sonen com a més clàssiques però amb la mateixa intensitat que hi posa en cada treball, sigui flamenc, jazz, fado, copla o qualsevol altre estil . L’Hallelujah de Leonard Cohen, les Corrandes d’Exili del Llach, Estranha Forma de Vida d’Amalia Rodrigues o el seu Ai, ai, ai, ens aproparan a allò que es vida.
Aneu-hi a escoltar a la Sílvia i sentireu cantar a la nostra veïna les cançons que ens acompanyen sempre.